[{"text_idx": "#000001", "text": "\u201eSee on meie jaoks va\u0308ga suur tunnustus. Eesti to\u0308o\u0308andjana tahame olla mitte ainult to\u0308o\u0308stuse edendaja, vaid ka hea to\u0308o\u0308kultuuriga to\u0308o\u0308tajaso\u0303bralik ettevo\u0303te,\u201c so\u0303nas Marketex Offshore Constructions\u2019i juhatuse liige Ruslan Diduhh. \u201ePereso\u0303braliku to\u0308o\u0308andja ma\u0308rgise programm on olnud meile kolme aasta jooksul teeviidaks, mis on aidanud meil a\u0308ra tunda, mis suunas to\u0308o\u0308keskkonna ja -kultuuri arendamisega edasi liikuda. Oleme o\u0303nnelikud saavutatu u\u0308le, sest oleme selle nimel palju pingutanud. Ta\u0308na, vaadates tagasi tehtud to\u0308o\u0308le meie to\u0308o\u0308kultuuri ta\u0308iustamisel, olen veendunud, et oleksime vo\u0303inud jo\u0303uda palju rohkem, kui koroonapandeemia poleks vahepeal plaane sassi lo\u0308o\u0308nud. Samas olen kindel, et suuremate muutuste loomiseks tahame tegutseda veelgi ambitsioonikamalt ja julgemalt.\u201c"}, {"text_idx": "#000002", "text": "Tervise- ja to\u0308o\u0308minister Tanel Kiige so\u0303nul on pereso\u0303braliku to\u0308o\u0308andja programmi idee muuta u\u0308hiskonna hoiakuid hoolivamaks to\u0308o\u0308taja ja tema la\u0308hedaste suhtes. \u201cPereso\u0303braliku to\u0308o\u0308andja programmis osalevad organisatsioonid otsivad pidevalt ja su\u0308steemselt vo\u0303imalusi, kuidas sa\u0308ilitada positiivne to\u0308o\u0308kultuur, kus to\u0308o\u0308tajatel on hea olla. Ta\u0308nased ma\u0308rgise saajad on teinud suuri pingutusi selleks, et ka ko\u0303ige keerulisemates kriisioludes hoida u\u0308leval koosto\u0308o\u0308vaimu ning leidnud nutikaid lahendusi to\u0308o\u0308tajate motivatsiooni toetamiseks,\u201d ra\u0308a\u0308kis Kiik."}, {"text_idx": "#000003", "text": "Sotsiaalkaitseminister Signe Riisalo lisas, et oluline on pereso\u0303braliku to\u0308o\u0308keskkonna kujundamisel vo\u0303tta arvesse ka inimeste vaimse tervisega seotud ku\u0308simusi. \u201cVeedame oma a\u0308rkveloleku ajast arvestatava osa to\u0308o\u0308d tehes, kas to\u0308o\u0308keskkonnas vo\u0303i kaugto\u0308o\u0308l. Mo\u0303lemal juhul on oluline, et to\u0308o\u0308taja tunneks end va\u0308a\u0308rtustatu ja kaasatuna. Praegune koroonakriis on na\u0308idanud selgelt, et lisaks vaktsineerimisele ja fu\u0308u\u0308silise tervise hoidmisele tuleb ta\u0308helepanu po\u0308o\u0308rata ka to\u0308o\u0308- ja pereelu paremale u\u0308hitamisele, et ka kodukontoris ei veniks to\u0308o\u0308tunnid liiga pikale ning va\u0308sinud to\u0308o\u0308tajad eesliinilt pa\u0308a\u0308seks mo\u0303istlikul ajal koju ning saaksid aega veeta oma la\u0308hedastega. Siin algabki pereso\u0303bralikkus to\u0308o\u0308andja poolsest suhtumisest ning to\u0308o\u0308tajate mo\u0303istmisest, aga ka arusaamisest, et mitmekesises to\u0308o\u0308keskkonnas tuleb to\u0308o\u0308tajate vahelise hea la\u0308bisaamise nimel omavahel ka suhelda.\u201d"}, {"text_idx": "#000004", "text": "Pereso\u0303braliku to\u0308o\u0308andja ma\u0308rgise programm kestab 1,5-3 aastat, misja\u0308rel va\u0308ljastatakse organisatsioonile lo\u0303ppma\u0308rgis, kas pronks-, ho\u0303be- vo\u0303i kuldtasemel. Konsulteerimis- ja hindamisprotsess ka\u0308tkeb endas to\u0308o\u0308elu erinevaid aspekte. Marketex Offshore Constructions keskendus seni eeska\u0308tt soodsate to\u0308o\u0308tingimuste loomisele, to\u0308o\u0308tajate to\u0308o\u0308tervishoiule ja to\u0308o\u0308ohutusele, ja\u0308relkasvu arendamisele, professionaalsele toetusele ja arengule, info liikumisele, suhtlemiskliimale ning paindlikule to\u0308o\u0308ajale."}]